钦定古今图书集成/明伦汇编/氏族典/第083卷 > 《廖用贤尚友录》 > 胡辨
## 钦定古今图书集成/明伦汇编/氏族典/第083卷 > 《廖用贤尚友录》 > 胡辨

按《后秦录》，辨，凉州西河人，为世大儒。苻坚建元末，东
徙洛阳，随讲受弟子千有馀人，关中后进多往从之。
兴敕关尉曰：“诸生咨访道义，修己励身，往来出入，勿
拘常限。”于是学者咸劝，儒风遂盛。辨少好学，博综经
史，风韵高爽，气干不群，尝夜读书，以烛继昼，为世大
儒。